รัฐบาลไทย-ข่าวทำเนียบรัฐบาล-ผลประชุม ก.ค.ศ. 7/2561
วันอังคารที่ 17 กรกฎาคม 2561
ผลประชุม ก.ค.ศ. 7/2561
ผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 7/2561 เมื่อวันจันทร์ที่ 16 กรกฎาคม 2561 ณ ห้องประชุมจันทรเกษม อาคารราชวัลลภ
ผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 7/2561 เมื่อวันจันทร์ที่ 16 กรกฎาคม 2561 ณ ห้องประชุมจันทรเกษม อาคารราชวัลลภ โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะประธาน ก.ค.ศ. เป็นประธานการประชุม
ที่ประชุมได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
เห็นชอบให้กําหนดวิชาดนตรีสากล ประเภทวิชาหรือสาขาวิชาขาดแคลน
ในการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน ปี พ.ศ. 2561ในจังหวัดนครสวรรค์
อนุมัติ (ร่าง) หลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค. (2) ตําแหน่งประเภทอํานวยการ ในเขตพัฒนาพิเศษเฉพาะกิจจังหวัดชายแดนภาคใต้เฉพาะจังหวัดยะลาปัตตานี นราธิวาส และ 4 อําเภอในจังหวัดสงขลา (อําเภอจะนะ นาทวี เทพา และสะบ้าย้อย) สังกัดสํานักงานปลัดกระทรวงศึกษาธิการโดยสรุปสาระสําคัญดังนี้
1) คุณสมบัติของผู้มีสิทธิเข้ารับการคัดเลือก
1.1) ตําแหน่งประเภทอํานวยการ ระดับต้น
- ดํารงตําแหน่งใดตําแหน่งหนึ่งมาแล้ว ดังต่อไปนี้ 1) ประเภทวิชาการ ระดับชํานาญการพิเศษ ไม่น้อยกว่า 3 ปี 2) ประเภททั่วไป ระดับอาวุโส ไม่น้อยกว่า 6 ปี 3) ตําแหน่งอย่างอื่นที่เทียบเท่า 1) หรือ 2) แล้วแต่กรณี ตามหลักเกณฑ์และเงื่อนไขที่ ก.ค.ศ. กําหนด
- มีประสบการณ์ในงานที่เกี่ยวข้องสําหรับตําแหน่งประเภทอํานวยการ หรือตําแหน่งอย่างอื่นที่เทียบเท่า ตามที่ ก.ค.ศ. กําหนด
1.2) ตําแหน่งประเภทอํานวยการ ระดับสูง
-ดํารงตําแหน่งใดตําแหน่งหนึ่งมาแล้ว ดังต่อไปนี้ 1) ประเภทอํานวยการ ระดับต้น ไม่น้อยกว่า 1 ปี 2) ประเภทอํานวยการ ระดับต้น และประเภทวิชาการ ระดับชํานาญการพิเศษ รวมกันไม่น้อยกว่า 4 ปี 3) ประเภทอํานวยการ ระดับต้น และประเภททั่วไป ระดับอาวุโส รวมกันไม่น้อยกว่า 7 ปี4) ประเภทวิชาการ ระดับเชี่ยวชาญ 5) ประเภทวิชาการ ระดับชํานาญการพิเศษ ไม่น้อยกว่า 4 ปี6) ประเภททั่วไป ระดับอาวุโส ไม่น้อยกว่า 7 ปี 7) ตําแหน่งอย่างอื่นที่เทียบเท่า 1) หรือ 2) หรือ 3) หรือ 4) หรือ 5) หรือ 6) แล้วแต่กรณี ตามหลักเกณฑ์และเงื่อนไขที่ ก.ค.ศ. กําหนด
- มีประสบการณ์ในงานที่เกี่ยวข้องสําหรับตําแหน่งประเภทอํานวยการ หรือตําแหน่งอย่างอื่นที่เทียบเท่า ตามที่ ก.ค.ศ. กําหนด
2) ให้ อ.ก.ค.ศ. สํานักงานปลัดกระทรวงศึกษาธิการ มีคําสั่งแต่งตั้งคณะกรรมการพิจารณาคัดเลือกและประเมินบุคคล ขึ้นแต่งตั้งให้ดํารงตําแหน่งประเภทอํานวยการ
3) ให้ อ.ก.ค.ศ.สํานักงานปลัดกระทรวงศึกษาธิการ กําหนดวิธีการประเมินองค์ประกอบการประเมิน ตัวชี้วัด และเกณฑ์การตัดสิน
4) ให้ อ.ก.ค.ศ. สํานักงานปลัดกระทรวงศึกษาธิการ ประกาศรับสมัครไม่น้อยกว่า 7 วันและดําเนินการรับสมัครไม่น้อยกว่า 7 วัน และประกาศรายชื่อผู้มีสิทธิ์เข้ารับการคัดเลือก ไม่น้อยกว่า 7 วัน ก่อนวันคัดเลือก
5) การคัดเลือกให้เรียงลําดับตามผลการประเมินตําแหน่งละไม่เกิน 5 คน แต่ไม่ควรน้อยกว่า 2 คน เว้นแต่มีผู้สมัครหรือผู้ผ่านการประเมินรายเดียว พร้อมเหตุผลเพื่อเสนอปลัดกระทรวงศึกษาธิการ พิจารณา
6) เมื่อคัดเลือกผู้ผ่านการประเมินเรียบร้อยแล้วให้ปลัดกระทรวงศึกษาธิการ โดยความเห็นชอบของ อ.ก.ค.ศ. สํานักงานปลัดกระทรวงศึกษาธิการ สั่งบรรจุและแต่งตั้ง
7) ผู้ได้รับการบรรจุและแต่งตั้งให้ดํารงตําแหน่งรองผู้อํานวยการ (ประเภทอํานวยการ ระดับต้น) และผู้อํานวยการ (ประเภทอํานวยการ ระดับสูง) ในเขตพัฒนาพิเศษเฉพาะกิจจังหวัดชายแดนภาคใต้ฯ ต้องอยู่ปฏิบัติงานในหน้าที่เป็นเวลาไม่น้อยกว่า 4 ปี นับตั้งแต่วันที่ได้รับการบรรจุและแต่งตั้ง จึงจะขอย้ายได้ และหากตรวจสอบภายหลังว่าผู้ใดขาดคุณสมบัติตามที่ ก.ค.ศ. กําหนด ให้ถือว่าเป็นผู้ขาดคุณสมบัติที่จะได้รับการบรรจุ หรือหากผู้ใดได้รับการบรรจุและแต่งตั้งแล้วต้องถูกสั่งเพิกถอนคําสั่งบรรจุและแต่งตั้งจะเรียกร้องสิทธิใด ๆ มิได้
อนุมัติ (ร่าง) หลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค. (2) ตําแหน่งประเภทอํานวยการสรุปสาระสําคัญดังนี้
1) ให้ อ.ก.ค.ศ. ที่ ก.ค.ศ. ตั้งเป็นผู้ดําเนินการคัดเลือกบุคคลเพื่อบรรจุและแต่งตั้งให้ดํารงตําแหน่งประเภทอํานวยการ ในหน่วยงานการศึกษา ตามหลักเกณฑ์และวิธีการนี้
2) คุณสมบัติของผู้มีสิทธิเข้ารับการคัดเลือก
2.1) ตําแหน่งประเภทอํานวยการ ระดับต้น
- ดํารงตําแหน่งใดตําแหน่งหนึ่งมาแล้ว ดังต่อไปนี้ 1) ประเภทวิชาการ ระดับชํานาญการพิเศษ ไม่น้อยกว่า 3 ปี 2) ประเภททั่วไป ระดับอาวุโส ไม่น้อยกว่า 6 ปี 3) ตําแหน่งอย่างอื่นที่เทียบเท่า 1) หรือ 2) แล้วแต่กรณี ตามหลักเกณฑ์และเงื่อนไขที่ ก.ค.ศ. กําหนด
- มีประสบการณ์ในงานที่เกี่ยวข้องสําหรับตําแหน่งประเภทอํานวยการ หรือตําแหน่งอย่างอื่นที่เทียบเท่า ตามที่ ก.ค.ศ. กําหนด
2.2) ตําแหน่งประเภทอํานวยการ ระดับสูงดํารงตําแหน่งใดตําแหน่งหนึ่งมาแล้ว ดังต่อไปนี้ 1) ประเภทอํานวยการ ระดับต้น ไม่น้อยกว่า 1 ปี 2) ประเภทอํานวยการ ระดับต้น และประเภทวิชาการ ระดับชํานาญการพิเศษ รวมกันไม่น้อยกว่า 4 ปี 3) ประเภทอํานวยการ ระดับต้น และประเภททั่วไป ระดับอาวุโส รวมกันไม่น้อยกว่า 7 ปี 4) ประเภทวิชาการ ระดับเชี่ยวชาญ 5) ประเภทวิชาการ ระดับชํานาญการพิเศษ ไม่น้อยกว่า 4 ปี 6) ประเภททั่วไป ระดับอาวุโส ไม่น้อยกว่า 7 ปี 7) ตําแหน่งอย่างอื่นที่เทียบเท่า 1) หรือ 2) หรือ 3) หรือ 4) หรือ 5) หรือ 6) แล้วแต่กรณี ตามหลักเกณฑ์และเงื่อนไขที่ ก.ค.ศ. กําหนด
- มีประสบการณ์ในงานที่เกี่ยวข้องสําหรับตําแหน่งประเภทอํานวยการ หรือตําแหน่งอย่างอื่นที่เทียบเท่า ตามที่ ก.ค.ศ. กําหนด
3) ให้ อ.ก.ค.ศ. ที่ ก.ค.ศ. ตั้ง มีคําสั่งแต่งตั้งคณะกรรมการเพื่อพิจารณาคัดเลือกประเมินบุคคลขึ้นแต่งตั้งให้ดํารงตําแหน่งประเภทอํานวยการ
4) ให้ อ.ก.ค.ศ. ที่ ก.ค.ศ. ตั้ง กําหนดวิธีการประเมินองค์ประกอบการประเมิน ตัวชี้วัด และเกณฑ์การตัดสิน
5) ให้ อ.ก.ค.ศ. ที่ ก.ค.ศ. ตั้ง ประกาศรับสมัครไม่น้อยกว่า 7 วันและดําเนินการรับสมัครไม่น้อยกว่า 7 วัน และประกาศรายชื่อผู้มีสิทธิ์เข้ารับการคัดเลือก ไม่น้อยกว่า 7 วัน ก่อนวันคัดเลือก
6) การประเมินให้ดําเนินการประเมินโดยพิจารณาตามองค์ประกอบการประเมิน เกณฑ์การตัดสินและวิธีการประเมินตามที่คณะกรรมการ กําหนด
7) ให้ผู้มีอํานาจตามมาตรา 53โดยความเห็นชอบของ อ.ก.ค.ศ. ที่ ก.ค.ศ. ตั้ง บรรจุและแต่งตั้งผู้ได้รับการคัดเลือกที่มีคุณสมบัติครบถ้วน
อนุมัติการเทียบตําแหน่งอย่างอื่นที่ ก.ค.ศ. เทียบเท่าเพื่อเป็นคุณสมบัติเฉพาะสําหรับตําแหน่งบุคลากรทางการศึกษาอื่นตามมาตรา 38 ค.(2) ตําแหน่งประเภทอํานวยการดังนี้
​
ตําแหน่งบุคลากร
ทางการศึกษาอื่น
ตามมาตรา 38 ค. (2)
ตําแหน่งอื่น
​ที่ ก.ค.ศ. เทียบเท่า
1.ประเภทอํานวยการ ระดับต้น
1.ผู้อํานวยการสถานศึกษา วิทยฐานะชํานาญการพิเศษ
2.ผู้อํานวยการสํานักงานการศึกษาเอกชนอําเภอ วิทยฐานะชํานาญการพิเศษ
2.ประเภทวิชาการ ระดับเชี่ยวชาญ
1.ข้าราชการครูและบุคลากรทางการศึกษาทุกสายงาน วิทยฐานะเชี่ยวชาญ
2.ข้าราชการพลเรือนสามัญ ประเภทวิชาการ ระดับเชี่ยวชาญ
3.ประเภทวิชาการ ระดับชํานาญการพิเศษ
1.ข้าราชการครูและบุคลากรทางการศึกษาทุกสายงาน วิทยฐานะชํานาญการพิเศษ
2.ข้าราชการพลเรือนสามัญ ประเภทวิชาการ ระดับชํานาญการพิเศษ
4.ประเภททั่วไป ระดับอาวุโส
ข้าราชการพลเรือนสามัญ ประเภททั่วไป ระดับอาวุโส
รับทราบผลการรับฟังความคิดเห็นในการปรับปรุงพระราชบัญญัติระเบียบข้าราชการครูและบุคลากรทางการศึกษา ตาม (ร่าง) พระราชบัญญัติระเบียบข้าราชการครูและบุคลการทางการศึกษา พ.ศ. ....
ซึ่งสํานักงาน ก.ค.ศ. ได้จัดประชุมสัมมนาเพื่อรับฟังความคิดเห็นร่างพระราชบัญญัติระเบียบข้าราชการครูและบุคลากรทางการศึกษา พ.ศ. .... ไปแล้ว จํานวน 3 ครั้ง ได้แก่
ครั้งที่ 1 ภาคกลาง กรุงเทพมหานครและปริมณฑลเมื่อวันที่ 7 กรกฎาคม 2561 ณ โรงแรมริเวอร์ไรน์ เพลส จ.นนทบุรี ซึ่งมีผู้เข้าร่วมประชุม 132 คน
ครั้งที่ 2 ภาคเหนือวันที่ 14 กรกฎาคม 2561 ณ โรงแรมคุ้มภูคํา จังหวัดเชียงใหม่ มีผู้เข้าร่วมประชุม 134 คน
ครั้งที่ 3 ภาคเหนือวันที่ 15 กรกฎาคม 2561 ณ โรงแรมเรือนแพ รอยัล ปาร์ค จังหวัดพิษณุโลก มีผู้เข้าร่วมประชุม 75 คน
ซึ่งประเด็นที่รับฟังความคิดเห็น ประกอบด้วย
1. การกําหนดให้มีองค์กรบริหารงานบุคคล 3 ระดับ ได้แก่ ก.ค.ศ. อ.ก.ค.ศ. ส่วนราชการ และ อ.ก.ค.ศ. จังหวัด
2. การกําหนดบทบาทอํานาจหน้าที่ขององค์กรบริหารงานบุคคลแต่ละระดับ
3. การกําหนดอํานาจสั่งบรรจุและแต่งตั้งของผู้บังคับบัญชาในแต่ละระดับ
4. การกําหนดระบบตําแหน่งและวิทยฐานะของครู
5. การย้ายข้าราชการครู ให้เป็นอํานาจของผู้มีอํานาจสั่งบรรจุและแต่งตั้ง
6. การเลื่อนเงินเดือน
7. การกําหนดกรณีความผิดวินัย
8. การดําเนินการทางวินัยกับผู้ที่พ้นจากราชการไปแล้ว
9. กําหนดให้มีคณะกรรมการพิทักษ์ระบบคุณธรรม
10. การกําหนดให้สํานักงาน ก.ค.ศ. ทําหน้าที่เป็นหน่วยงานดําเนินงานในหน้าที่ของ ก.ค.ศ.
โดยผู้เข้าร่วมประชุมทั้ง 3 ครั้งเห็นด้วยกับร่างพระราชบัญญัติดังกล่าว และมีข้อเสนอแนะบางประการเกี่ยวกับรายละเอียดในแต่ละประเด็น ทั้งนี้สํานักงาน ก.ค.ศ. จะจัดให้มีการประชุมสัมมนาเพื่อรับฟังความคิดเห็นฯ อีก 2 ครั้ง คือ ภาคใต้ วันที่ 21 กรกฎาคม 2561 ณ โรงแรมไดมอนด์พลาซ่า จ.สงขลา และภาคตะวันออกเฉียงเหนือ วันที่ 25 กรกฎาคม 2561 หลังจากนี้จะได้สรุปประเด็นต่าง ๆ เพื่อเสนอ ก.ค.ศ. พิจารณาก่อนเสนอต่อไปยังคณะกรรมการที่เกี่ยวข้องต่อไป
ทั้งนี้ ขอเชิญชวนข้าราชการครูและบุคลากรทางการศึกษา และผู้สนใจทุกท่าน สามารถดูรายละเอียดและแสดงความคิดเห็นต่อร่างพระราชบัญญัติฯ ได้ทาง www.otepc.go.th และwww.lawmendment.go.th ตั้งแต่บัดนี้เป็นต้นไปจนถึงวันที่ 31 กรกฎาคม 2561
เห็นชอบให้ชะลอการย้ายผู้บริหารสถานศึกษาของโรงเรียนจุฬาภรณราชวิทยาลัยประจําปี พ.ศ. 2561 ตามหนังสือสํานักงาน ก.ค.ศ. ที่ ศธ 0206.4/ว 24 ลงวันที่ 31 กรกฎาคม 2561
Written byสํานักงาน ก.ค.ศ.
Photo Creditประชาสัมพันธ์ สํานักงาน ก.ค.ศ.
Rewriter
Editorบัลลังก์ โรหิตเสถียร